На основу Решења о банкротству стечајног судије Привредног суда у Београду, 45 СT 4663 од 02.11.2011. године, а у складу са чланoвима 131., 132. и 133. Закона о стечају («Службени гласник Републике Србије» број 104/2009) и Националним стандардом број 5 о начину и поступку уновчења имовине стечајног дужника («Службени гласник Републике Србије» број 13/2010.), стечајни управник стечајног дужника

**''ЕУРОЛУКСПЕТРОЛ- ЕЛП'' доо у стечају из Београда, Михаила Богићевића бр.7.**

**ОГЛАШАВА**

**продају дела имовине јавним надметањем**

**Предмет продаје** је непокретна и покретна имовина у власништву стечајног дужника “Еуролукспетрол- Елп“ доо, у стечају, Београд, М.Богићевића бр.7., коју чине:

**I.** Бензинске станице као целине, са припадајућим земљиштем, објектима и свим пратећим садржајима, опремом и другом имовином, и то :

1. БС Трстеник, Доњи Рибник (објекат БС 101 м2, надстрешница од 210 м2, инфраструктура, **без земљишта**), све уписано у ЛН 379 на КП 643 КО Доњи Рибник, са опремом и другом покретном имовином, према спецификацији датој у процени вредности;

2. БС Фекетић, Аутопут Суботица- Нови Сад (објекат БС 747 м2, надстрешница од 815,00 м2, земљиште са паркингом и са инфраструктуром од 24.136 м2 објекат угоститељства од 1.703 м2, енергетски блок 167 м2 и турско купатило од 43 м2), све уписано у ЛН 4858 на КП 6252/6 КО Фекетић, са опремом и другом покретном имовином, према спецификацији датој у процени вредности.

Напомена: Предмет продаје није објекат који је у процени вредности имовине означен као Мотел (4066/ 3252,71 м2), који се налази на КП 6252/6, а који није укњижен, јер није власништво стечајног дужника већ је пренет Roadstar Motels Београд, МБ 20239140, који је брисан из регистра АПР-а.

**II**. Земљиште намењено за изградњу бензинских станица:

1. Дољевац, KO Oрљане, K. П. 4755 i 4756, укупне површине 1ha 23a 89m2, пољопривр.,

2. Фекетић, КО Фекетић, на КП. 6252/7, површине 3ha 23a 92m2, пољопривредно земљ.,

3.Остало грађевинско земљиште у Новом Саду, дуж аутопута Београд - Суботица,уписано

у ЛН 268 КО Н.Сад III, на КП 158/1 површине 92a i 48м2, KP 158/3 површине 8а и 61м2

и КП 158/4 површине 2а и 76м2, на потесу Велики рит.

**III.** Имовина ближе описане у тачки I и II предходног става се продаје појединачно. Уколико понуђач има намеру да купи више појединачних целина или целокупну имовину која је предмет продаје у обавези је да поступи у складу са стицањем права на учешће, за сваку појединачну целину.

Процењена вредност бензинских станица, земљишта, осталог градског грађевинског земљишта, покретне опреме који су предмет продаје и висина депозита у поступку јавне аукције је:

|  |
| --- |
|  |
|  |  |

 **Укупно процењене вредности покретне и непокретне имовине, износе 3.457.620,00 евра. Почетна цена је 1.177.748,00 евра. Депозит је 20 % од процењене вредности.**

**Цене су без пореза. Порез на пренос апсолутних права и ПДВ пада на терет купца.**

**Обрачун и уплате се врше према средњем курсу НБС на дан уплате.**

Почетна цена је минимално прихватљива вредност.

Право на учешће имају сва правна и физичка лица која:

1. након добијања профактуре, извршене уплату ради откупа продајне документације у бруто износу од 60.000,00 динара(профактура се може преузети сваког радног дана до 20.07.2016. године у периоду од 10 до 14 часова у просторијама стечајног управника у Михаила Богићевића број 7, спрат 2.;
2. уплате **депозит** у наведеном износу на текући рачун стечајног дужника број 200-2238140102862-64 код Банка Поштанска Штедионица АД Београд, или положе неопозиву првокласну банкарску гаранцију наплативу на први позив, најкасније **5** радних дана пре одржавања продаје (рок за уплату депозита је 20.07.2016.г). У случају да се као депозит положи првокласна банкарска гаранција, оригинал исте се ради провере заједно са Обрасцем пријаве доставља стечајном управнику са копијом банкарске гаранције или оверенa копија уплате депозита до 20.07.2016.године. У случају да на јавном надметању победи Купац који је депозит обезбедио банкарском гаранцијом, исти мора измирити износ депозита у року од **48 сати** од дана јавног надметања, а пре потписивања купопродајног уговора, након чега ће му бити враћена гаранција;
3. потпишу Изјаву о губитку права на враћање депозита. Изјава чини саставни део продајне документације.
4. Потпишу Уговор о чувању поверљивих података;
5. Региструје као учесник на јавном надметању;

Након уплате депозита, а најкасније до **20.07.2016**.године, потенцијални купци, ради правовремене евиденције, морају предати образац пријаве за учешће стечајном управнику.

**Јавно надметање** одржаће се дана **25.07.2016**.године у **14** часова и 15 минута на следећој адреси: улица Михаила Богићевића број 7, спрат 2.

**Регистрација учесника** почиње у 12 часова, а завршава се у 14 часова**.**

**Регистрација учесника обухвата:**

**- проверу идентитета подносиоца пријаве** који се доказује за правно лице подношењем оригинала или оверене копије извода из регистра привредних субјеката, АПР-а, за домаће физичко лице достављањем фотокопије личне карте а за страно физичко лице фотокопија пасоша,

- **проверу пуномоћја и идентитета пуномоћника,** што се доказујепредајоморигиналног пуномоћја и давањем личне карте на увид,

- **издавање нумерисане картице** и

- **потпис подносиоца пријаве** на листу учесника.

**Стечајни управник спроводи јавно надметање** тако што:

1. Отвара јавно надметање читајући правила надметања,
2. Позива учеснике да истакну понуде на оглашену цену коју су спремни да плате,
3. Одржава ред на јавном надметању,
4. Проглашава купца,
5. Потписује записник.

Купопродајни уговор се потписује у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника.

Проглашени Купац је дужан да уплати преостали износ купопродајне цене у року од 15 дана од дана потписивања купопродајног уговора.

Након уплате купопродајне цене од стране Купца и по добијању потврде од стране стечајног дужника о извршеној уплати у целости, купац стиче право на укњижбу власништва на непокретностима, а код покретне имовине Купац стиче право власништва моментом уплате купопродајне цене.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита. Ако проглашени Купац не потпише записник са јавног надметања, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита губи право на повраћај депозита, а за Купца се проглашава следећи најповољнији понуђач.

Имовина се купује у виђеном стању и може се разгледати након откупа продајне документације, а најкасније 7 дана пре заказане продаје сваким радним даном од 9 до 16 часова уз претходну најаву на телефон 064/162 00 42

Учесницима који на јавном надметању нису стекли статус купца депозит (гаранција) се враћа у року од 8 дана од дана јавног надметања.

Осталим понуђачима на јавном надметању, депозит (гаранција) се враћа у року од 30 дана од дана јавног надметања.

Трошкови овере уговора и сви други припадајући трошкови падају на терет купца.

Oвлашћено лице: стечајни управник Бранко Југовић, контакт телефон: 064/162 00 42